 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 620**

(protokols Nr. 22, 6. p.)

**Par transportlīdzekļa izslēgšanu no grāmatvedības uzskaites un nodošanu utilizācijai**

Madonas novada Barkavas pagasta pārvaldes lietošanā un grāmatvedības uzskaitē ir fiziski nolietojies transportlīdzeklis Škoda Octavia, valsts Nr. HA3418.

Veicot ikgadējo tehnisko apskati 30.09.2024 datumā, tika konstatēti septiņi defekti ar atzīmi “2”, kur seši no tiem ir par auto bīstamu un virsbūves stiprību ietekmējošu koroziju.

Transportlīdzeklis ir ļoti sliktā stāvoklī.

Secināts, ka nav vērts ieguldīt transporta līdzekļa remontā, lai to atjaunotu satiksmei derīgu. Izmaksas ir ļoti lielas.

Lai pašvaldībai nerastos nelietderīgi izdevumi, augstāk minēto transportlīdzekli nepieciešams izslēgt no CSDD reģistra un norakstīt, nodot to utilizācijai metālapstrādes uzņēmumam pēc 30.10.2024, kad beigsies tehniskā apskate.

Noklausījusies sniegto informāciju, pamatojoties uz likuma “Par pašvaldībām” 21. panta pirmās daļas 19. punktu un likuma “Nolietotu transportlīdzekļu apsaimniekošanas likums” 6. panta pirmo daļu, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izslēgt no grāmatvedības uzskaites pašvaldības transportlīdzekli Škoda Octavia, valsts Nr. HA3418.
2. Transportlīdzekli realizēt, nododot utilizācijai transportlīdzekļu apstrādes uzņēmumā, pretī saņemot likvidācijas sertifikātu.

Domes priekšsēdētājs A. Lungevičs

*Jakovļevs 26151372*